Выхлапныя газы

Выхлапныя газы — прадукт працэсу спальвання паліва.

Выхлапныя газы з’яўляюцца прадуктамі акіслення і няпоўнага згарання вуглевадароднага паліва.

Выкіды выхлапных газаў — асноўная прычына перавышэння дапушчальных канцэнтрацый таксічных рэчываў і канцэрагенаў у атмасферы буйных гарадоў, утварэння смогаў. Нясуць негатыўнае ўздзеянне на здароўе чалавека.

 Складнікі 
 незгарэлыя цвёрдыя мікраскапічныя часціцы вугляроду;
 аксід вуглярода (CO), які ўзнікае пры няпоўным згаранні паліва з прычыны недахопу кіслароду;
 аксіды азоту (NОх);
 вуглевадароды, якія ўтвараюцца ў выніку няпоўнага згарання або выпарэння паліва. Узаемадзейнічаючы з аксідам азоту і пад дзеяннем сонечных прамянёў, пераходзяць у злучэнне, якое спрыяе з’яўленню смогу.

 Гл. таксама 
 Еўра, экалагічны стандарт

Катэгорыя:Рухавік унутранага згарання
Катэгорыя:Забруджванне